Kosmaty kozync

Kosmaty kozync (Oxytropis pilosa) je rostlina ze swójby łušćinowcow. Dalše serbske ludowe mjeno je kosmate ptački.

Wopis
Kosmaty kozync je wotstejo kosmata rostlina, kotraž docpěwa wysokosć wot 10 hač 30 cm.

Łopjena wobsteja z 19-27 lancetojtych, nahich abo na delnim boku přilěhawje kosmatych pjeritych łopješkow z dołhosću mjez 5 a 20 mm.

Kćěje wot junija hač julija. Kćenja steja po pjećoch w zrunanych kićach. Keluškowe zubki su nimale tak dołhe kaž keluškowa rołka. Króna je swětłožołta a docpěwa dołhosć wot 10 hač 12 mm. Čołmik njese stajeny kónčk. 

Łušćina je linealna a krótko kosmata. 

Stejnišćo
Rosće na słónčnych stepowych trawnikach, skalnych zwisach, we swětłych chójnowych lěsach.

Rozšěrjenje
Rostlina je w južnej Němskej, Durinskej, južnej Šwedskej, Alpach, Apenninach a wuchodnej Europje rozšěrjena. 

 Žórła 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 152 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin  (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

Kategorija:Łušćinowcy
Kategorija:Škitane rostliny